30. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ  Αριθ. 11605 της 23 Οκτ./5 Νοεμ. 1976 (ΦΕΚ Β΄ 1353) Περί μεταφοράς Αγρονόμων επί βαθμοίς 5ω-4ω, υπαλλήλων Κλάδου ΑΤ1 Διοικητικού-τέως Α΄ Κατηγορίας-εις Κλάδον ΑΡ Διοικητικού. Δια της υπ’ αριθ. 11502 από 20 Οκτ. 1976 αποφάσεως του Υπουργού Δημοσίας Τάξεως, εκδοθείσης συμφώνως προς τας διατάξεις του Νόμ. 1811/1951 «περί Κ.Κ.Δ.Δ.Υ.», του υπ’ αριθ. 434/1976 Νόμου «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ. άρθρ. 15 και 17 παρ. 1, 2, 3 και 10 του Ν.Δ. 3030/1954 «περί Αγροφυλακής» άρθρ. 32 ως τελικώς διεμορφώθη δια του άρθρ. 1 του υπ’ αριθ. 340/1976 Νόμου, την υπ’ αριθ. Ζ2/14/15601 από 28 Σεπτ. 1976 εγκύκλιον του ΥΠ.Π.Κ., δι’ ης παρέχονται οδηγίαι επί διατάξεών τινων του Νόμ. 434/1976 και κατόπιν των εν τοις ατομικοίς φακέλλοις, των υπαλλήλων της Αγροφυλακής, στοιχείων, περί των τυπικών κλπ. προσόντων αυτών, μεταφέρονται 12 οργανικαί θέσεις επί βαθμοίς 5ω-4ω ενιαίως εκ των τοιούτων των Αγρονόμων υπαλλήλων Κλάδου ΑΤ1 Διοικητικού-τέως Α΄ Κατηγορίας- εις Αγρονόμους, υπαλλήλους Κλάδου ΑΡ Διοικητικού. 31. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ,  ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΕΩΣ  Αριθ. 12742 της 22/30 Νοεμ. 1976  (ΦΕΚ Β΄ 1437) Περί αυξήσεως ποσοστού των επί βαθμοίς 5ω έως 4ω θέσεων των υπαλλήλων Αγροφυλακής Κλάδου ΜΕ1. Ορίζομεν ότι εκ των 327 οργανικών θέσεων υπαλλήλων Αγροφυλακής Κλάδου ΜΕ1 προωθούνται εις τους 5ον και 4ον βαθμούς ενιαίως αι 49 και αι υπόλοιποι 278 παραμένουν επί βαθμοίς 10ω έως 6ω ενιαίως. Η παρούσα δημοσιευθήτω δια της Εφημερίδος της Κυβερνήσεως. 